
Karaj legantoj kaj aktivuloj. 

Jen ni revenas al agado en la kontinento kaj ĉi-jare pere de 
pliaj retaj ebloj kiel "uea.facila", "eventaservo.org", 
kontinenta kongreso kaj aliaj lokaj aktivaĵoj. 

Kiom da amo en Esperantujo kaj nun 
ankaŭ en vikipedio ĉefe por Afriko! La revuo 
Esperanto kaj Lihera Scio multe influas kaj inst- 
igas niajn aktivulojn kontribui al vikipedio. Eblas 
legi en tutvikia konkurso "Vikio amas Afrikon". 

La celoj de la Afrika Komisiono kaj de UEA 
certe estas disvastigi kaj antaŭenigi la uzadon de Espe- 
ranto en la kontinento. La prezidanto de UEA d-ro Mark Fettes 
en sia novjara mesaĝo multe parolis pri la komunaj agadoj kaj defioj 
de UEA antaŭ ol laste esprimi sian bonvolan esperon: "Mi deziras 
entuziasman, amikecan, kaj solidarecan jaron 2019 al ĉiuj e-istoj!" 

La oficiala organo de UEA ĉiumonate en sia rubriko 'Afriko brilas" 
informas pri la kontinento. Krom per la revuo Esperanto, eblas regule informiĝi pri atingoj, potencialoj kaj 
oportunoj en la afrika movado per tiu ĉi informilo. 

Certe dum la lastaj tri monatoj en la kontinento okazis multaj aktivaĵoj — kiuj estus priinformindaj 
en tiu ĉi numero - sed nur malmulte da raportoj alvenis ĉe ni. Ĉu kunlaborantoj kaj verkantoj ankoraŭ 
estas? Certejes, dankon al tiuj, kiuj sendis kontrihuaĵojn kaj al vi kiuj regule legas la bultenon. Ja tio estas 
la ĉefa ekzistkialo de la bulteno! 

Espereble, pli da kontribuaĵoj de la legantoj alvenos al la redakcio, tiel ke estos pli facile kaj bunte 
verki la bultenon. Se vi puhlikigas kaj informiĝas pri Esperanto en Afriko en sociaj retoj, kial ne legi ankaŭ 
en nia oficiala hulteno? Bv. ne preterlasi la ŝancon labori kun nia teamo kaj la Afrika Komisiono. 

Nian plenan aliĝon al la deziroj de la UEA-prezidanto por lajaro 2019! 

La Redakcio 




Afriko en sociaj retoj kaj en retpaĝoj... 


KO, Afriko^ 

Afriko, Afriko,^ 

|vfriko, Afriko, Afriko 
^friko, Afriko, Afriko, Afr1^ _ 
^o, Afriko, Afriko^ 
5, Afriko 
B. Afriko, Af^ 
jAfriko 
p. Afriko, 

I Afriko, i 
^friko/ 



Diskutgrupo 

https://groups.yahoo.com/neo/groups/afriko 


n https://www.facebook.com/groups/1261 75590744112 
https://www.facebook.com/oficialabulteno 

O ĤSUT - Ĥfrikonoj Sub Unu Tegmenbo 

https://www.messenger. com/t/449510291925708 



Esperanto en Afriko numero 38 









Paĝo 2 


... Kaj se vi aliĝas kaj subtenas Afrikon? 


Niaj retejoj 

https://imvw.esperanto-afnko.m^ 

https//uea.or^asodo/komisionoj/afrika_agado 

Hŝutejoj 

https//ujww.esperanto-afriko.org/bultenoj.htrn 

https://uea.org/vildo/Bultenoj_Esperanto_en_Afriko 



Ekzameno fermos Esperanto-kurson en la 
universitato de Antananarivo, Madagaskaro. 

Kun subteno de la universitata E- 
Klubo Brilanta Suno, la kurso komenciĝis 
la 23-a de januaro en la Faculte des Lettres 
et des Sciences Humaines a Ankatso kaj 
finiĝos la 26-an de junio 2019 per ekzameno 
al la partoprenintoj. La sukcesintoj ricevos 
atestojn. 

Rabevazaha Desire 




w uea.facila 

FACILAJ ARTIKOLOJ EN ESPERANTO 


EI^ENTA 

SERl^O 






w w 


Mondonacoj al konto Afriko ĉe UEA helpas la 
laboron por disvastigi Esperanton en Afriko. 

Por donaci al Afriko vi bv. sekvi ia direkfivojn 
ĉe: https://uea.org/alighoj/donacoj 
Ni ne maipii dankas vin pro via monsubfeno ai 
ia afrika movado. 


Baldaŭ la 7-a Afrika Kongreso de Esperanto 


La 7-a Afrika Kongreso de Esperanto (AKE) okazos en Buĵumburo, Burundo, de la 21-a ĝis la 27-a 
de decembro 2019. 

Kvankam temas pri Afrika Kongreso de Esperanto, AKE 
tradicie rolas kiel okazo por Esperanto-parolantoj el Afriko kaj 
aliaj mondpartoj kunsidi, interŝanĝi ideojn, diskuti kaj plani 
agadojn por la afrika mov-ado. Ankaŭ por sperti amuze kaj 
ĝue tiun internacian etoson. 

La partoprenantoj de la 7-a AKE havos okazon viziti 
Burundon, konatiĝi kun ĝiaj urboj, vidindaĵoj kaj kuriozaĵoj. 

Eblos al ili ankaŭ ĝui artajn programojn de afrikaj kaj 
alikontinentaj artistoj, inter kiuj estos Joel Muhire Nziboneye el 
D.R. Kongo. Muzikpeco lia provaŭskulteblas ĉe https:// 
senopone.wordpress.com/albumo/2-esperonfo-ilo-de-paco. 

Mallonge, la 7-a AKE estos kvazaŭ monda evento kun 
riĉa kaj serioza movada, eduka, instrua, ekzamena, kultura kaj 
ekskursa programeroj dum plena semajno sub la temo: Verd- 
igo de ia konfinenfo afrika. 

La aranĝo sidejos en la domo de SOS-enfants en la periferia kvartalo Nyakabiga de la 
ĉefurbo burunda. Gin organizas kunlabore la Afrika Komisiono de UEA kajlaburunda Esperanto- 
Asocio ANEB. 

Ĉiujn demandojn rilate al la kongreso, prelegproponojn, aliĝojn oni bonvolu sendi al: 
<afrikakongreso7@gmaii.com>. Estas bonvenaj ankaŭ mondonacoj, prefere al la konto Afriko 
ĉe UEA kun mencio "AKE-7" 

Eblas sekvi la pretiglaborojn kongresajn ĉe hffps://www. esperanfo-afriko.org/7aake.hfm. 

Paĝo 3 


Kalendaro de renkontiĝoj en Afriko 


3-10.05.2019: 71-a IFEF — Esperanto- 

Kongreso en Mologa, Hispanio... kaj post- 
kongreso en Norda Maroko. 

Estas atendataj ne nur fervojistoj 
esperantistoj sed ankaŭ amikoj de fervojo. 
IFEF jubileos 110 jarojn de sia fondiĝo en 
1909. 

Organizanto: Andaluzia E-Unuiĝo. 
Retadreso: ifef201 9@esperanfo-andalucia.info 

De 11.04.2019: Regula kurso de Esperanto 
en Bunda (Tanzanio). 

Kurso bazita sur la Cseh-metodo kaj 
organizita de BEC — Bunda Esperanto- 
Kulturcentro. 

Retpoŝtadreso: mulelembassa@gmail.com 

21-27.12.2019: 7-a Atrika Kongreso de 
Esperanto (AKE.) 

La Atrika Komisiono de UEA en 
kunlaboro kun ANEB, la landa E-asocio en 
Burundo, organizas la sepan afrikan 
kongreson de Esperanto en Buĵumburo. 

Dum la kongreso estos i.a. ekskursoj 
al turisme allogaj kaj belaj lokoj, estos KER- 
ekzameno, koncertoj, ateliero de per- 
kutado, diversaj ludoj, sed ankaŭ klerigaj 
aktivaĵoj. 

Venu kaj kunfestu kun ni la plej 
grandan Esperanto-eventon de la atrika 
movado. 

Vi povas aiiĝi al la kongreso, plen- 
igante la kongresan aliĝilon. La aliĝilon 
eblas elŝuti en PDF-formato ĉe la afrika 
paĝo: https://www.esperanfo-afriko.org/ 
Alighilo%20de%20la%207-a%20AKE.pdf 

Mondonacoj estas ĉiam bonvenaj 
al la konto Afriko ĉe UEA kun mencio 
"AKE7". 

Retadreso: afrikakongreso7@gmail.com. 


21.03: Monda Tago de poezio. Esperanto- 
poezio kaj ĝia historio. 

14.04: Mortodatreveno de L. L. Zamenhot. 
21.05: Monda Tago por Kultura Diverseco, 
por Dialogo kaj Evoluo [UN] 

22.05: Internacia Tago por Vivo-Diverseco 
[UNl. 

21.06: Festo de muziko aŭ Monda muzika 
Tago. 

18.07: Tago de Nelson Mandela 

26.07: Esperanto-Tago 

Datreveno de la aperigo de la Unua Libro. 

>f->f->f->f->f->f->f->f->f->f->f->f->f->f->f->f->f->f- 


TEJO serĉas komisiiton 



serĉata komisiito pri 

LANDA AGADO en AFRIKO 



Tufmonda Esperanfisfa Junulara Organizo 
(TEJO) serĉas komisiifon pri Landa Agado 
en Afriko, sed kiu rajtas esfi komisiifo de TEJO? 
Kiu ajn membro de TEJO, kiu inferesiĝas pri 
infernacia agado, kunlaboro kaj deziras 
esfi parfo de la feamo de nia organizo. Se 
vi ankoraŭ ne esfas membro de TEJO pefu 
informojn de ni. 

Aliĝu al nla feamo kaj progresigu E- 
agadojn en Afriko. Posf sukcesa afrika IJK 
venas momenfo por ampleksigl nian laboron. 

Jen nia diskufgrupo: 

hffp://groups.google.com/group/fejo-afriko 

Pliaj informoj haveblas ĉe: 

Ouerlno Nefo: <querino.nefo@fejo.org> 
kaj ĉe TEJO-esfrarano S-ro Kingslim Edah 
(Beninoj: < kingslim.edah@fejo.org>. 

Paĝo 4 


AAonda Tago de Gepatra Lingvo en orienta D.R. Kongo 


Unesko proklamis la 21-an de februaro la 
Internacia Tago de Gepatra Lingvo. Ni orient- 
kongaj esperantistoj el diversaj kluboj celebris 
inter la 14-a kaj 17-a horoj la Tagon en centra 
Rutshuru, precize en la bazlernejo Tulia. 

La sekvaj punktoj precipis en la tagordo: 
a.) Malfermo kun ĥora kantado de la inter- 
nacia himno La Espero, b.) Prelego de s-ro 
Honore Sebuhoro pri Esperantismo, c.) Prelego 
pri la vivo de la aŭtoro de la internacia lingvo, 
ĉ.) Kurseto pri la uzo de la sufiksoj: iĝi, um, ind 
kaj ejo, kaj diversaĵoj. 

Malferme aŭdiĝis la himno La Espero. Ni 
klubanoj ĝojigis la partoprenantojn per komuna 
kantado. Ĉiuj entuziasmiĝis pro la belsoneco 
de la himno. 

Sekvis poste parolado de Honore 
Sebuhoro pri Espetantismo preskaŭ 25 minutojn. 
Li klarigis pri la neceso de la temo antaŭ ol 
prezenti la ĉefajn principajn ideojn kaj ideo- 
logion de d-ro Esperanto, nome pacan, fratan 
interhoman kompreniĝon sur bazo de egaleco, 
alproksimiĝo inter de la popoloj en la spirito 
de frateco kaj internacia amikeco. Ĉiuj konten- 
tis, aŭdinte la klarigojn. luj decidis ĉeesti 
regule Esperanto-kurson. 

Sub la gvido de s-ro Joel Muhire la 
partoprenantoj klerige enprofundiĝis pri la 
uzo de la sufiksoj: iĝ, um, ind kaj ej. Li ilustris 
sian kurseton per sufiĉe praktikaj ekzemploj. 


tiel ke ĉiuj povis kompreni. Ĉe la fino leviĝis 
kuriozaj demandoj koncerne gramatikan uzon 
de koncernaj sufiksoj, al kiuj li respondis. 

Diverse, Honore Sebuhoro donis la 
signifon de la mallongigoj: IJK, AKE kaj ILEI. 
Li substrekis ke Internacia Junulara Kongreso 
(IJK) okazos en Eŭropo kaj precipe en Slovakio 
fine de julio kaj komence de aŭgusto 2019 kaj 
ke du junuloj de Verda Stelano Klubo, nome 
Faustin Akilimali kaj Chrispin Mburanumwe 
sukcesis kandidati en la konkurso *Partoprenu- 
IJK. Li klarigis ankaŭ kiel partopreni en la 
internacia konkurso de Sumoo. La partopreno 
en tiu japana legokonkurso postulas neniun 
pagon. Nur sufiĉas sciigi siajn datumojn kaj 
elektitajn legaĵojn aŭ librojn al la organizanto 
Hori Jasuo. La sekva konkurso okazos en 
proksima monato dum 15 tagoj. 

Fine, ni ĉiuj denove kantis La Esperon 
kaj poste iris viziti la edzinon de esperantisto 
Bienfait Machumu en Kiwanja. 

Honore Sebuhoro 

*Fonduso "Partoprenu en IJK" subvencias la parto- 
prenon al IJK de gejunuloj kiuj aktivas por 
Esperanto, tamen ne posedas la monrimedojn, 
ĉeesti ĝin. 

Eblas legi pri la temo en la Gazetaraj 
Komunikoj de UEA n° 783 de la 20-a de 
februaro 2019 kun la titolo: Mesaĝo al Unuiĝ- 
intaj Nacioj kaj Unesko okaze de la 
Internacia Tago de la Gepatra Lingvo, la 
21-anJebruaro 2019 


Por sendi kontribuaĵojn al la redakcia 
teamo: 

co2mm@frcuba.cu 
adjevia@gmail.com 


Multfaceta agado por disvastigi 
Esperanton en Afriko okazas per 
donacoj ai ia kontoAfttko. 

Por sendi monsubtenon ai 
Afriko oni bv. pienigi ia formuiaron ĉe: 
https://uea.org/aUghoj/donacoJ/ 

Paralela Universo 


Paralela Universo estas unu-taga festo de 
Esperanto, okazanta en diversaj landoj 
samtempe. La eventoj kutime inkluzivas 
grupajn agadon, vespermanĝon kaj daŭros 
proksimume de 12:00 ĝis 20:00. Tiu ĉi eventaro 
celas kombini la avantaĝojn de novaj teknologioj 
(interreto, komputil-telefonoj, sociaj retoj) kun 
la magio de persona kontakto. Ĝi okazas ĉiam 
la trian sabaton de aŭgusto kaj ĉi-jare ĝi okazos 
la 17-an de aŭgusto 2019. 

Plena informo troviĝas ĉe la retpaĝo 
iviviv.par alelauniverso.com. Lokaj esperantistoj 
organizas kaj anoncas la eventojn en la reto, 
kaj estas tre facile kontroli ĉu evento jam anon- 
ciĝis en via regiono. Se vi demandas: kial oni ne 
anoncis eventon en mia regiono, la respondo estas 
— Ĉar vi ankoraŭ ne anoncis ĝin! Organizi even- 
ton estas ege simple — oni simple elektu lokon 
kaj horon por la renkontiĝo, kaj anoncu ĝin per 
la retejo. Eventoj kutime okazas inter la 12-a 
kaj 20-a horoj, kaj inkluzivas komunan tag- 
manĝon, turisman ekskurson kaj vesper- 
manĝon. Tamen, ankaŭ malpli longaj kaj pli 
simplaj renkontiĝoj eblas. Ĉio dependas de la 
bezonoj de la grupo. Se la evento estos tre mal- 
granda, simpla kafejumado eble taŭgos. 

Paralela Universo proponas oportunon 
ĝui agrablan kunestadon kun esperantistaj 
amikoj malnovaj kaj novaj, fondi kaj fortigi lo- 
kajn klubojn kaj partopreni en mondskala mo- 
vada evento sen vojaĝi ekster la hejma regio- 
no. La oficiala rimedo por organizi eventon 
estas la google-grupo. Unue, kontrolu ĉu jam 
ekzistas evento proksime de vi. Se jes, diskutu 
en la fadeno pri tiu evento por helpi organizi 
ĝin. Se ĝi ne ekzistas, afiŝu novan fadenon kun 
la nomo de la urbo en la titolo. Diskutu la 
planon kun aliuloj kaj ne forgesu anonci en so- 
ciaj retoj. 

Eariĝu regiona kunordiganto. Ni aten- 
das eĉ pli da kreskado en 2019. Kvankam la 
afero komenciĝis en Nord-Ameriko ĝi jam 
okazas en pluraj kontinentoj inkluzive en 
Afriko. Ni esperas tutmondigi ĝin ĉi-jare 
tamen, ni bezonas vian helpon. 



En 2017 en Kameruno, kvar esperantistoj 
kunvenis kaj ĝuis retan babiladon kun grupo, 
renkontiĝanta samtempe en Svisio. 

La respondecoj de regiona kunordiganto 
inkluzivas: 1) kontakti konatulojn en aliaj 
urboj en via regiono por kuraĝigi la okazigon 
de loka kunveno; 2) respondi al demandoj pri 
PU de homoj en via regiono; 3) uzi la sociajn 
retojn, kiuj estas popularaj en via regiono por 
reklami pri PU. 

Se vi interesiĝas fariĝi regiona kunordi- 
ganto, bv. retpoŝti al: paralelauniverso@gmail.com. 

Ni bezonas viajn ideojn kaj energion! La 
centra komitato de PU volas ke 2019 estu la plej 
granda kaj grandioza jaro ĝis nun, sed ni bezonas 
novajn membrojn. Bonvolu retmesaĝi se vi inte- 
resiĝas, skribis Jed Meltzer. 

PU en la reto: http://paralelauniverso.com 
https://iviviv .fa cebook. com/grou p s/ 
ParalelaUniverso/ (#ParalelaUniverso2019) 
https ://iviviv.ins tagram. com/paralelauniverso/ 
https://eventaservo.org/eventoj/ 
VsIABX9u03hbjw7P 

Kaj ĉe Telegramo: 

https://telegram.m e/j oincha t/C 7 C i 7j - 
Sd894YoTEiTQvOQ 

https://paralelauniverso. telegramo.org/gugla grupo 
https://groups.google.eom/forum/#iforum/paralela- 
universo-2019 

Pluraj centoj da esperantistoj partoprenas 
en dekoj da landoj: ĉu pli da afrikaj landoj aliĝos al 
la mondskala aranĝo?, demandas sin Jed Meltzer: 
<jedmeltzer@gmail.com> 


Legu la bultenon Esperanto en Afriko 
Vi estos bonvena inter la legantoj! 

Evenfaservo.org: nova retejo por esperantistoj 


EVEHIA 

SERPO 



Eventaservo.org estas nova 
retejo por e-istoj kaj ĉefe por 
uzantoj kaj organizantoj de 
E-renkontiĝoj. Ĝi ebligas sen- 
page krei aranĝon kaj havi 
rektan ligilon por ĝin pre- 
zenti internacie. Ĝiaj ĉefaj 
trajtoj estas moderna prezento de aranĝoj kun 
utilaj funkcioj kiel API, interage kun retpaĝoj 
eblas averti malĝustan informon, duobligi 
eventon, redakti eventon, krome en ĝi eblas 
komenti, sendi redaktproponojn, ŝati, sekvi, 
konigi pere de sociaj retoj, marki kaj konfirmi 
partoprenon, inviti amikojn ktp. Plusaj valoroj 
estas la RSS kaj la elporteblaj kalendaroj kaj 
mapoj uzeblaj ekster la retejo. 

ES havas plurajn vidmanierojn kiel 
listo, karto, kalendaro kaj mapo. Ili estas uzataj 
laŭ la agordoj de la vizitantoj. 

Vidmanieroj: 

https://eventaservo.org/vidnianiero/listo 

https://eventaservo.org/vidnianiero/kartoj 

https://eventaservo.org/vidmaniero/kalendaro 

https://eventaservo.org/vidmaniero/mapo 

Eblas ankaŭ vidi la liston laŭ kontinen- 
toj. Por ni tre gravas ĉar eblas ankaŭ rekte vidi 
ĉiujn aranĝojn, kiuj okazos nur en nia hejma 
kontinento, ekzemple, pere de la rekta ligilo: 
https://eventaservo.org/Afriko 

Laŭ kontinentoj aŭ retaj eventoj 
https ://even taservo. org/Afriko 
https://eventaservo.org/Ameriko 
https://eventaservo.org/Azio 
h ttps://even taservo. org/Eŭropo 
https ://even taservo. org/Oceanio 
https://eventaservo.org/Reta 

Kompreneble ĉiu ajn registrita uzanto 
rajtas aldoni novajn eventojn, fotojn, ligilojn, 
kontaktinformojn, mapojn kaj iun ajn similan 
kaj utilan informon ĉe: https://eventaservo.org/ 
eventoj/neiu 

Filtrado estas ja pli ampleksa kaj oni 
povas aldoni filtrilojnlaŭperiodojkunlajenajebloj: 
Nune: https://eventaservo.org/?periodo=hodiau 
Semajne: https://eventaservo.org/?periodo=p7_tagojn 
Monate: https://eventaservo.org/?periodo=p30_tagojn 
Plena listo: https://eventaservo.org/?periodo=estontece 

La programisto estas Fernando Shayani 
kaj la tuta retejo estas libere uzebla laŭ 
permesoj AGPLv3+ ĉe Github https:// 
github.com/eventaservo. Ĉirkaŭ la retejo jam 
ariĝis grupo de e-istoj kaj programistoj kiuj 
ĉiutage evoluigas kaj profesiigas ĝin tiel ke ĝi 
post nur kelkaj monatoj transiris de kelkaj 
aranĝoj al plurcentoj. La ĉefa diskutgrupo por 
evoluigantoj estas ĉe Telegramo kaj pliajn 
informojn vi povas rekte peti de: 
<kon takto@even taservo.org>. 

Registritaj eventoj 

. ..0 


S06 



La paĝo estas aktiva ankaŭ ĉe Facebook 
https ://www.facehook. com/even taservo 

Aliaj E-kalendaroj troveblas rete ĉe: 
https://uea.facila.org/kalendaro/ 
http://www.eventoj.hu/2019.htm 
http://www.eventoj.hu/kalendar.htm 
h ttp://www.esperan toland. org/renkon tighoj/ 
https://uea.org/vikio/Kategorio:Nova % C4 %B5oj_-_Afriko 
http://www.eventoj.hu/kalendar.htm 
h ttp://www.esperan toland. org/renkon tighoj/ 

Legu fikcian rakonteton pri la retejo: 
https://telegra.ph/Pro-mislego-SAT-ano-neintence- 
iris-al-satana-renkon ti %C4% 9Do-02-2 7 

Fernando Ŝajani 







Paĝo 7 


uea.facila, retejo por facilaj artikoloj en Esperanto 



uea.facila 

FACILAJ ARTIKOLOJ EN ESPERANTO 


La 19-an de januaro ĉi-jare aperis nova retejo. 
UEA disponigis tiun retejon por lernantoj de 
Esperanto, sed ankaŭ por instruistoj kaj ĝene- 
rale por nia tuta komunumo. Gi estas bele, 
utile dezajnita kaj bone pripensita por komen- 
cantoj sed ankaŭ por legemuloj, verkemuloj 
kaj progresantoj kaj ĝenerale por iu ajn e-isto 
kiu interesiĝas pri mallongaj legaĵoj en facila 
stilo. Gia celo estas prezenti la Esperanto- 
movadon al novaj esperantistoj per facila 
lingvaĵo. Menciendas la kvalito de la redaktor- 
ino Anna Lowenstein, kiu profesie atentas pri 
la retejo. 

Afrikaj verkemaj esperantistoj estas 
bezonataj, laŭ informoj ricevitaj de Anna 
Lowenstein. Mankas afrikaj temoj pri kulturo, 
muziko, pentrarto, danco, tradicioj sed ĉefe en 
mallongaj movadaj novaĵartikoloj ktp. Oni 
Bonvolu vidi ĉe: https://uea.facila.org/kategorioj/. 
La artikoloj tie estas pri la movado, homoj, 
kongresoj kaj kunvenoj, opinioj, legaĵoj, libro- 
servo, lingvo, tra la reto, ĝenerale. 


Gvidiloj estas troveblaj por facila verk- 
ado: Kiel verki facile, Vortlisto kaj Facililo. Kiel 
bona novaĵo estas aktualigita listo de 500 ĉefaj 
radikoj bazitaj sur la iama vortlisto de la revuo 
Kontakto, nun reviziita kaj adaptita al la ĉef- 
temoj traktitaj en la retejo, kiuj ebligas riĉe kaj 
simple verki pri modernaj temoj. 

La facila lingvaĵo de la artikoloj estas ĉe 
https://uea.facila.org/vortlisto, la retejo mem: 
https://uea.facila.org, temo — serĉo Afriko: 
https://uea.facila.org/ser% C4%89ado/?q=Afriko 
Vizitu la du ĉefajn rubrikojn: 

Niaj legantoj ĉe: https://uea.facila.org/niaj-legantoj, 
Loke ĉe: https://uea.facila.org/loke. 

Registriĝo estas senpaga kaj rekomen- 
data de la redaktorino, kiu invitas ĉiujn pre- 
zenti sin kaj sian agadon en tiuj paĝoj. Fariĝu 
kunlaboranto ĉe: https://uea.facila.org/ 
kunlaborantoj. Pliaj grupoj kaj novaĵoj estas en 
Facebook-paĝo: https://ioiow.facebook.com/ 

groups/2299430580292 715 

Jam formiĝis tuta reto de kunlaborantoj; 
aliĝu al la teamo kaj riĉigu la artikolaron pri 
nia multkolora kontinenta agado aŭ simple 
ĝuu tiun novan servon de UEA. 

La retadreso de la redaktorino estas: 
<anna.lowenstein@esperanto.org>. 

JavierRamos 


Praktlkaj faroj de vlrlna grupo en D.R. Kongo 


Por la antaŭenigo de la internacia lingvo 
Esperanto kaj la disvolviĝado de kongaj E- 
istaj virinoj, okazis renkontiĝo la 21-an de 
februaro 2019. 

Ni parolis pri du temoj: a) la evoluado 
de esperantista virina grupo en D.R. Kongo, 
Afriko kaj b) agadprogramoj de februaro ĝis 
la fino de aprilo 2019. 

Post niaj interdiskutoj, ni findecidis 
komenci kelkajn agadojn, kiuj helpos nin esti 
stabilaj en la vivo kaj vivigi nian virinan gru- 
pon. La unuan dimanĉon de marto okazis 
teoria kurso por diversaj agadoj Festokuko, 
kradrostajoj, ktp. kaj poste la 8-an ni daŭrigis 


niajn praktikajn aktivaĵojn. Okazis debato sub 
la temo: Disvolviĝado de la konga e-ista virina 
grupo. Ni preparis kelkajn demandojn por tiu 
evento, nome Kion fari por ke virinaj e-istoj 
disvolviĝu plene en Afriko? Kiel varbi virinojn por 
nia E-movado? 

La 16-an de marto ĝis la fino de aprilo 
2019, ni daŭre atentis pri nia projekto: Disvol- 
viĝado per diversaj agadoj. 

La bazajn elspezojn pro tiuj niaj novaj 
aktivaĵoj kovris nia grupo mem, dum ni bezo- 
nis nur kelkajn kuirmaterialojn. 

Alexandrine Omba Tshamena 

Vikipedio amas Afrikon 


Vikikonkursoj estas 
popularaj inter ak- 
tivaj redaktantoj de 
tiu enciklopedio. En 
nia E-komunumo ili 
estas vaste konataj 
ĉefe pro la pasintjara 
konkurso Wikio 
amas ZEO, lanĉita de 
ELiSo (Esperanto kaj Libera Scio). La rezulto 
estis vere pozitiva kaj laŭdinda, pri kio vi 
multe povas legi en la revuo Esperanto n-ro 
1329(11) sur paĝo 220. 

Antaŭ kelkaj monatoj ekaperis ideo 
ankaŭ aktivi kaj informi inter la esperantistoj 
kaj specife inter la afrikaj esperantistoj pri la 
vikipedia konkurso Vikipedio amas Afrikon 
("Wiki loves Africa"). Temas pri fotokonkurso 
pri Afriko, kiu okazas ĉiujare sub aŭspicio de 
pluraj organizoj. Ĝi estas ĉiujara publika 
konkurso, en kiu personoj tra la tuta afrika 
kontinento kontribuas al vikipedio pere de 
fotoj, videoj kaj sonoj. Ĉiujare oni ŝanĝas kaj 
traktas la temojn pri universala, videbla kaj 
riĉa kultura specifaĵo, kiel ekzemple festivaloj, 
artoj, natura historio, urboj, elstaraj afrikanoj 
ktp. Post diskuto kaj analizo de kelkaj mem- 
broj de ELiSo, la UEA-estrarano pri Afriko 
Maia kaj interesatoj, rezultis decido krei 
teamon de ĉefe afrikaj esperantistoj kaj vikipe- 
diistoj por traduki la artikolon kaj informojn 
pri la konkurso, klopodi trejni afrikajn vikipe- 
diistojn kaj interesatojn pri vikipedio kaj instigi 
al partopreno en la ekstermovada vikikonkur- 
so, kiu rekte rilatas al Afriko. 

La konkurso startis en 2014 kaj jam oka- 
zis en 2014,2015,2016,2017 kaj 2019. 

Ĉefpaĝo de la konkurso: 

httpsf/commons.iuikimedia.org/iuiki/ 

Commons:Wiki_Loves_Africa 

Ĉi-jara konkurso: 

https://commons.wikimedia.org/iuiki/ 

Commons:Wiki_Loves_Africa_2019 

Eotoj de la ĉi-jara konkurso: 

https://commons.wikimedia.org/wiki/ 

Category:lmagesJrom_Wiki_Loves_Africa_2019 



Nia vikipedio antaŭ nelonge atingis 250 
mil artikolojn kaj agadoj por plibonigi ĝin 
amasas, danke al sindonemaj aktivuloj kiuj 
ĉiujare laboras por tiom grava projekto. 



Esperanto kaj Libera Scio estas grupo de 
Esperanto-parolantaj vikimedianoj. Eondaĵo 
Vikimedio, kiu funkciigas libersciajn kun- 
laborajn projektojn inkluzive de la Vikipedio 
en Esperanto, rekonis ELiSon kiel sian oficia- 
lan uzantogrupon (Wikimedia User Group) la 
4-an de aprilo 2013. 

La ĉefa celo de la grupo estas kunigi la 
Esperanto-parolantojn, kiuj kontribuas al 
Vikipedio kaj aliaj vikimediaj projektoj aŭ 
alimaniere deziras subteni Liberan Scion. 

Michal Matŭŝov 


Noto de la Redakcio: Ankaŭ Gazetaraj Komu- 

nikoj de UEA, n° 757 kun 
la titolo: Vikipedio en 
Esperanto atingas sian 250- 
milan artikolon priskribas 
pri la temo. 

Longa vojo al la fontoj de la ĉokolado 


La vojo al la fontoj de la ĉokolado estis longa 
kaj temporaba. En 2013 mi eksciis per kontakto 
kun afrikaj farmistoj pri la valoro de la restaĵoj, 
kiuj ekestas dum la produktado de kakao. En 
Ganao, kiel en ĉiuj aliaj landoj, kiuj produktas 
kakaon, oni nur eksportas la grenojn de la 
kakaoarbo kaj lasas la kakaujojn en la 
kakaoarbaro. Estas materialo simila al ligno kaj 
ni taksis, ke nur en Ganao estas ĉirkaŭ 1 miliono 
da tunoj jare. La farmistoj rakontis, ke ili 
provis eksporti la materialon al Britio por 
anstataŭigi karbon. 

Kiel kemiisto mi tuj komprenis, ke tio 
ne povas funkcii kaj intertempe oni tutmonde 
komprenis, ke simpla bruligo ne funkcios. Mi 
vidis la alternativon en la preparo de biokarbo 
(angle:biochar), kiu utilas en la agrikulturo kaj 
konservas la valoron de la mineraloj. Ganao 
ĉiujare pagas grandan sumon por la importo 
de potaso. Sed ĝi estas abunde en la kakaujoj. 
Nia grupo de la privata universito SRH en 
Berlino proponis prilabori per pirolizo. Tiel oni 
povus eĉ produkti elektron, pri kiu ĉiuj afrikaj 
landoj sopiras. 

La unua provo akiri subvencion de la 
germana registaro estis malsukcesa kaj pasis 
plia jaro dum ni atendis la decidon pri draste 
reduktita projekto. En somero 2018 ni ricevis la 
konfirmon kaj preparis vojaĝon por oktobro 
2018, dum kiu ni intencis konatiĝi kun la lokaj 
fakuloj en Akrao kaj Kumasi. La projekto 
havas la titolon: ENGHACO = Energize Ghana 
hy Unitization ofCocoa Pod Husks (Energion por 
Ganao per utiligo de kakaujoj). 




En la vespero de la 10-a de oktobro mi 
alvenis sur la internacia flughaveno de Akrao 
kaj niaj kolegoj kondukis nin al la gastejo de la 
universtitato de Legon, de kie ni organizis 
niajn vizitojn en Akrao. La ĉefa programero 
estis granda konferenco en la universitata 
salonego (Volta Hall), sed krome estis diversaj 
aliaj kontaktoj, ekzemple kun la germana 
komerca ĉambro (Auslandshandelskammer 
AHK), la ambasadejo, la normiga institucio 
(Ghana Standards) kaj vizito de la 4-a foiro pri 
alternativaj energioj. 

Mi provis kontakti esperntistojn. Per 
Amikumu mi tuj trovis kontakton en Akrao, 
dum la aliaj estis kelkajn cent kilometrojn for 
en aliaj landoj. Mi sukcesis aranĝi renkontiĝon 
kun samideano Alfred, kiu renkontis min en la 
plej malbona itala restoracio sude de la Saharo. 
Ni tie povis iomete babili kaj li afable proponis 
ŝofori min al mia gastejo. Veturante sur la nok- 
ta »Liberation Road« ni povas bone diskuti pri 
diversaj aferoj kaj eĉ lanĉi ideojn por plia 
komerca kunlaboro. Li bone komprenis, ke 
mia universitato okupiĝas interalie pri sun- 
energio kaj peris kontakton al institucio en 
Ganao, kiu intencas eduki junulojn en ĉi tiu 
kampo. Ni samopiniis, ke e-istoj en Afriko tro 
multe okupiĝas pri instruado de la lingvo kaj 
neglektas la aplikon por praktikaj aferoj. 

Post la konferenco en la universitato de 
Legon ni vojaĝis per buseto al Kumasi. Tie mi 
vidis per Amikumu, ke estas alia esperantisto 

sur la tereno de la universitato KNUST 
(Kwame Nkrumah University of Science and 
Technology). Bedaŭrinde ne eblis persone kon- 
taktiĝi, ĉar ni estis nur du noktojn en Kumasi 
kaj poste devis viziti la farmistojn en la vilaĝo 
Asaman. Ili kondukis nin al la kakaoarbaroj, 
kie ili rikoltas la kakaon. Ni povis gustumi la 
freŝan kakafruktojn kaj manĝi la kakaon antaŭ 
la fermentado, kun la dolĉa suko. En la vilaĝo 
estas vastaj tabloj, sur kiuj la farmistoj sekigas 
sian rikolton por vendi al eksterlando. Kon- 
traste al la ĝenerale bona retaliro, en ĉi tiu 
vilaĝo ne estis altkvalita kontakto al la cetera 
mondo. 

Por tranokti ni havis ĉambrojn en Para- 
dise Resort apud la bordo de Lake Bosumtzvi. 
Estas lago, kiu ekestis pro meteorito antaŭ unu 
miliono da jaroj. Estas trankvila loko sen tro da 
turistoj. Tamen por telefoni, oni devas migri 2 
kilometrojn al ĉevalejo. 

Post nokto en la konata gastejo en 
Akrao ni (mi kaj du kolegoj de la SRH- 
universitato) per aviadilo senpobleme kaj sana 
revenis en la flughaveno Berlin-Tegel (TXL). 

Ni interkonsentis inviti la fakulojn el 
Afriko al konferenco en Berlino. Pro la konataj 
problemoj pri pasportoj kaj vizoj la dato estis 
prokratita de novembro 2018 al januaro 2019. 
La celo estas akiri subvenciojn por pli vasta 
projekto, dum kiu ekestos moderna instalaĵo 
por la pirolizo de kakaujoj kaj de aliaj 
agrikulturaj restaĵoj. De la kolegoj en Ganao ni 
lernis, ke ekzistas pliaj metodoj por valorigi la 
restaĵojn. Ekzemple oni produktas sapon el 
palmoleo per potaso de kakaujoj sur metia 
nivelo kaj estas diversaj ebloj por produkti 
altvalorajn substancojn por la farmacia aŭ 
nutraĵa industrio. 

Antaŭ la foriro ni povis aĉeti certan 
stokon da ĉokolado, kiu estas nun produktata 
en Ganao de la kompanio Niche Confectionery 
Ltd en Tema kun ekzotikaj aromoj. Antaŭ 
kelkaj jaroj la tuta produktado de kakao iris 
eksterlanden, kie okazis la produkto de la 
ĉokolado. Ni estas konvinkitaj, ke ankaŭ la 
utiligo de la restaĵo povas okazi en la propra 
lando kaj utili al la bonfarto de la loĝantaro. 

Roland Schnell 


Zamenhofa Tago en Koĝi 


Kiel planite, la klubo Vivi kun Esperanto de 
Koĝi aranĝis mojosan Zamenhofan Tagon. Kiel 
kutime tiu festo havas diversajn celojn por ni, 
interalie rememorigi pri la aŭtoro de nia bela, 
senlima kaj neŭtrala lingvo Esperanto; amuziĝi 
kaj fari agadbilancon por la jaro 2018. 



Riĉiĝis la festo per tri interesaj kaj taŭgaj 
kartludoj por infanoj kaj plenkreskuloj. Temas 
pri: ludo kiu simple konsistas meti la kartojn 
sur la tablon dorsflanke videblaj kaj provi vice 
trovi parojn. Diri la nomojn, kiam vi turnas la 
kartojn. Okazis ankaŭ ludo pri la Universalaj 
Kongresoj de Esperanto. Por tiu ludo ni havis 
kartaron, kiu entenis 10 grupojn po 4 kartoj. 
Ludantoj celas kolekti grupon, kiu rilatas al 
Universala Kongreso. Ĉiu ludkarto montras 
bildon po unu el la faktoj rilataj (lando, urbo, 
jaro aliĝintoj) en iu grupo kaj listigas sube la 
vortojn, kiujn oni bezonas por peti la ceterajn 
kartojn en tiu grupo. La tria ludo estas Vorto- 
Mozaiko. La festo finiĝis per eta kafo-paŭzo 
kaj grupa fotiĝo. 

Bernard Gnancadja 


Kadre de la Tago de la 15-a de decembro, 
Jean Codjo faris intervjuon franclingve al la 
radio Kanado pri la neceso de universala 
lingvo. La tuta intervjuo aŭskulteblas per: 
https://ici.radio-canada.ca/premiere/emissions/ 
tout-un-samedi/segments/entrevue/99059/jean- 
codjo-esperanto-journee-universelle 

Adjevi Adje 

Konga ILEI-Sekcio denove viglas 


Konga ILEI-Sekcio komencis siajn aktivaĵojn 
de la jaro per konversacia rondo. La evento 
okazis en Kinŝaso, D.R Kongo, ĉe la sidejo de 
la landa asocio DKEA, la 16-an de januaro 2019. 

Naŭ esperantistoj partoprenis tiun 
eventon, nome Remond Mata, Jean Bosco 
Malanda, Jerry Mbemba Zogono, Jean Pierre 
Lungikisa, Jackson Mafuila, Rhodan Mafuila, 
Sam Vangu Baya, Batangu Mpesa kaj Elorent 
Ntoto. 

Ĉio komenciĝis per enkondukaj vortoj 
de la sekciestro s-ro Florent Ntoto, en kiuj li 
rememorigis pri la celoj de ILEI, la konsisto de 
la Konga ILEI-Sekcio, ĝiaj membroj, ĝia estraro, 
ĝia agadplano 2019, ktp. Poste estis prezento 
kaj klarigo de la temo de la konversacia rondo, 
ĝiaj celoj kaj metodoj. 

La proponita kaj aprobita temo estis 
Esperanto-lernomaterialoj kaj instrumetodoj en 
D.R. Kongo. Koncerne la celojn, Florent klarigis 
ke konversacia rondo estas parola ekzerco 
dum kiu ĉiuj ĉeestantoj parole partoprenas 
laŭvice. La ĉefa celo de la tiutaga konversacia 
rondo estis ebligi parolajn interŝanĝojn inter 
Esperanto-instruistoj aŭ instruantoj rilate al la 
instrumetodoj kaj instrumaterialoj uzataj de ili. 
Dum la interŝanĝoj, tiu kiu konstatis parolajn 
erarojn fare de aliaj partoprenantoj, ilin sciigas 
por tuja korekto. Tio utilis al la grupo. 

Dum tri horoj partoprenantoj travivis 
tre bonan sperton, interalie pri la praktikado 
de la lingvo. Ĉiuj kontribuis per respektivaj 
spertoj de unu- ĝis kvardekjara instruado de 
Esperanto. Ĉiu partoprenanto parolis pri la 
lernomaterialoj kaj la instrumetodoj kiujn li 
uzas aŭ jam uzis por lerni kaj instrui EsperantorL 
Samtempe ĉiuj prezentis iliajn avantaĝojn aŭ 
malavantaĝojn. La aliaj komentis post ĉiu 
parolado kaj fine, la plej fruktodonaj metodoj 
aŭ materialoj estis rekomenditaj al la ĉeestantoj. 

Notindas, ke la plejparto de la parto- 
prenantoj lernis la lingvon dum la okdekaj kaj 
naŭdekaj jaroj kaj de tiam ĝin instruas. Krom 
la du specialaj metodoj (brajla kaj kompara) 
prezentitaj de du partoprenantoj apoge al la 
tradiciaj materialoj. Preskaŭ ĉiuj agnoskis 


Junulkurson kiel baza lernomaterialon uzindan 
konsidere ĝian uzon de la rekta metodo, 
ilustraĵoj kaj suplementoj. Ĝi paroligas lernan- 
tojn ekde la unuaj lecionoj. Tre interesa instru- 
materialo ankaŭ pro la fakto ke ĝi kune uzas la 
rektan metodon kaj la «nerektan». Ĝi do povas 
esti uzata de nesperta instruanto samkiel de 
spertulo. Dank' al siaj suplemento kaj sonbendo, 
ĝi povas eĉ utili al memlernado. 

AI tio aldoniĝas multaj aliaj perfektigaj 
legaĵoj kaj lernomaterialoj, i.a. Paŝoj al plena 
posedo, Faktoj kaj fantazioj, Metodo 11, Metodo 12, 
Nouveau cours rationnel d'Esperanto, Gerda Mal- 
aperis!, Esprimo de sentoj en Esperanto, Elektitaj 
fabeloj, Vojaĝo al Esperantolando, la Fundamento 
de Esperanto ktp. Por perfektiĝi, estis rekomen- 
dite regule legi kaj pristudi la ĉi-supre 
indikitajn librojn, ankaŭromanojnkaj gazetojn. 

La ĉefa malfacilaĵo estas ke ĉiuj libroj ne 
ĉiam facile troveblas en D.R. Kongo kaj multaj 
membroj ne havas rimedojn ilin aĉeti. Pro tio, 
la partoprenantoj petis la sekcian estraron 
klopodi por trovi tiujn librojn kaj disponigi al 
la membraro. 

Alia rekomendo estis, ke la estraro re- 
gule organizu tiajn eventojn kaj ankaŭ naciajn 
aŭ internaciajn seminariojn por ebligi al kurs- 
gvidantoj funde pristudi la de ili uzatajn mate- 
rialojn aŭ metodojn kaj diplomiĝi. Laŭ la 
kalendaro, la sekciestro informis pri la sekva 
agado, kiu estos prelego okaze de la Tago de la 
Gepatra Lingvo. 

Post ĉio, la sekciestro prezentis la novan 
teamon de la Konga ILEI-Sekcio, kiu nun- 
tempe konsistas el Florent Ntoto, sekciestro, 
Remond Mata, vicsekciestro, AIexandrine Omba, 
sekretariino, Jean Bosco Malanda, respondeculo 
pri financoj, Alphonse VVaseka, vicsekretario, 
Honore Sebuhuro kaj Jackson Mafuila, konsilantoj. 

La nuna estraro planis revivigi kaj pli- 
efikigi la agadon de ILEI en D.R. Kongo. La 
planitaj agadoj estas en diversaj kampoj: admi- 
nistrado, financoj, edukado kaj kulturo. Kiuj 
interesiĝas pri tiuj agadoj aŭ bonvolas disponigi 
materialojn, bv. skribi al: <flontoto@gmail.com> 
aŭ kontakti unu el la estraranoj de la sekcio. 

FlorentNtoto 

Zamenhoftage en Lomeo, Togolando 


Sub la organizo de Agado por la Progresigo de 
Esperanto en Togolando (APETo) la Tago de 
Zamenhof kaj de la E-libro estis prifestita kun 
partopreno de 13 e-istoj (el kiuj 3 virinoj) en la 
universitata centro St Jean la 15-an de decembro 2018. 

La programo ekis per parolo pri 
Zamenhof, deklamo de lia poemo La Vojo far 
Koufionou Koffitche kaj voĉlegado de la teksto Mia 
Esperantujo de Julian Hermandez Angulo far 
Nouwoatsi Kossi. Estis spektitaj ankaŭ mallongaj 
filmoj meze de tipe afrikaj manĝaĵoj kaj refreŝigaĵoj 

Partopreninto en la lastaj ILEI-kongreso 
en Madrido, UK en Lisbono kaj IJK en Badajoz 
montris entute fotojn pri siaj vojaĝoj en Eŭropo 
kadre de tiuj internaciaj renkontiĝoj. Li dis- 
donis al ĉiuj esperantaĵojn kiel kalendaretoj, 
skribiloj, glumarkoj, flugfolioj kaj k.s., kiujn li 
mem kunportis de la vojaĝo. Tiel ĉiuj 
povis ricevi donacetojn. 

Dum sufiĉe longa tempo la ĉeestantoj 
estis spronitaj diskuti inter si kaj ankaŭ kun la 
organizanto pri impresoj rilate al UEA kaj pri 
ĝia nova kotizosistemo. Ciuj programeroj 
antaŭviditaj okazis sukcese, krom interbabilado 
enrete kun eŭropaj esperantistoj, pro last- 
momenta teknika problemo. 

Honora gasto estis, e-isto Opa Piter, la 
niĝeriano loĝanta en Usono. Li profitis sian 
mallongan restadon en la togolanda ĉefurbo 
por aparte veni renkonti nin dumkunvene. 

En la centro St Jean okazis sam- 
periode foiro de 42 naciaj kaj internaciaj 
homrajtaj asocioj kaj movadoj, okaze de la 70- 


jariĝo de la Universala Deklaracio de Homaj 
Rajtoj. Edah Kossi — estrarano de TEJO kaj 
mem membro de Amnestio Internacia — venis 
viziti nin por ricevi informilojn pri Esperanto, 
kiujn li poste disdonis al siajkolegojĉelafoirejo. 



Legindaj artikoloj pri Afriko operis en la Unesko- 
kuriero 2018: 

Januaro-marto: Afriko intelekto-nnigrado: ĉu 
ekzistos olternotivo? Luc Ngwe 
Aprilo-junio: Junoj ofrikonoj: reinventi politikon. 
Homidou Anne 

Julio-septembro: Moustopho Cisse: Demokroti- 
igi lo Arteforitan Intelekton en Afriko. Infervjuo 
de Koterina Morkelovo 

Julio-septembro: Lo Unesko-Kuriero 70-jara! Lo 
sola gazeto, kiun Nelson Mondelo legis sur 
Robben-lnsulo. Annor Cossom 
Lo bitversio de Unesko-kuriero hoveblos ĉe: 
http://en.unesco.org/courier oŭ http:// 
uea.org/revuoj. 

Donocu al la Fonduso Kuriero per UEA-konto: 
kurier aŭ obonu ĉe: http://fr.unesco.org/ 
courier/subscribe 


Esperanfo en Afriko estas trimonata oficiala periodaĵo 
de la Afrika Komisiono de UEA pri la Esperanto- 
movado en Afriko. 

Redakcia teamo: Javier Ramos Nistal, 

Adjevi Adje. 

Kion faras via landa asocio aŭ via loka E-klubo en via 
loĝloko? Bonvolu verki kaj sendi artikolon pri tio. La 
redakcio akceptas ankaŭ fotojn. Bonvenaj kom- 
preneble estas ankaŭ sugestoj, konsiloj, komentoj por 
la plibonigo de la bulteno al: adjevia@gmail.com, 
co2mm@frcuba.cu. 

Limdato por la numero 39: la 15-a de junio 2019. 


Membroj de la Afrika Komisiono de UEA: 

Kunordiganto: S-ro Emile N. Malanda, Sud-Afriko 

Vickunordiganto: S-ro Frangois Hounsounou, Benino 

S-ino Adeline Tony Umutoni, Ruando 

S-ro Adjevi Adje, Togolando 

S-ino Alexandrine Omba Tshamena, DR Kongo 

S-ro Assane Faye, Senegalo 

S-ro Alfred Arthur, Ganao 

S-ro Arlain Kizeyidioko, DR Kongo 

S-ro Doumegnon Koffi, Togolando 

S-ro Hassano Ntahonsigaye, Burundo 

Pli da informoj pri la afrika movado haveblas per: 

www.esperanfo-afriko.org 


Esperanto en Afriko numero 38 










